Publication: Magyar Közlöny
Issue: MK-2004-47 (Year: 2004, Number: 47)
Era: 2004-2010
Section: a 72/2004. (IV. 15.) Korm. rendelethez
Paragraph Index: 558

3. Elõtétek és tárcsázási eljárások Az elõtét egy vagy több számjegybõl áll, használatával a belföldi vagy a nemzetközi számformátumok közül lehet választani, illetõleg hívásonként lehet közvetítõ szolgáltatót választani. A belföldi elõtét (BE=06) a belföldi szám tárcsázását, a nemzetközi elõtét (NE=00) a nemzetközi szám tárcsázását jelzik, a közvetítõ választó elõtét (KVE=15cd) a számhoz tartozó közvetítõ szolgáltató választását jelzi. Az elõtét nem része a számnak. 3.1. Tárcsázási eljárások a telefonhálózatban A telefonhálózatban az elõtét tárcsázása után a központ tárcsahangot (TT) ad, a belföldi vagy nemzetközi szám ezután tárcsázható. 3.1.1. Földrajzi számozási területen belüli hívás A tárcsázási folyamat: (KVE)-ES Ugyanígy kezelendõ a belföldi számmal — (KVE)-BEsaját KS-ES formában — való hívás is. 3.1.2. Földrajzi számozási területrõl kilépõ belföldi hívás A tárcsázási folyamat: (KVE)-BE-TT-belföldi szám. Az SHS-sel hívható szolgáltatásoknál az azonos SHShez tartozó elõfizetõk egymást közvetlenül, SHS nélkül nem hívhatják. 3.1.3. Nemzetközi hívás A tárcsázási folyamat: (KVE)-NE-TT-nemzetközi szám 3.1.4. Speciális számok hívása A speciális számok a telefonhálózatban általában csak közvetlen formában hívhatók, elõtét (BE, NE), illetve belföldi rendeltetési szám (KS vagy SHS) után nem. Egyes speciális számmal jelölt szolgáltatások belföldi távhívását a szolgáltató javaslatára a hatóság engedélyezheti. Ezekben az esetekben a tárcsázási folyamat: BE-TT- BRS-SP. 3.1.4.1. Hívószám kijelzés elõtétek A KEE, illetõleg a KTE elõtétet a tárcsázási folyamat legelején kell tárcsázni. 3.2. Tárcsázási eljárások a mobil rádiótelefon-hálózatokban 3.2.1. Mobil rádiótelefon-hálózaton belüli hívás esetén Elegendõ az elõfizetõi számot tárcsázni. A belföldi számmal — BE-saját SHS-ES formában — való hívást, valamint a nemzetközi számmal — +36-saját SHS-ES vagy NE36 saját SHS-ES formában — való hívást az elõfizetõi számos hívással azonos módon kell kezelni. 3.2.2. Mobil rádiótelefon-hálózatokból kilépõ belföldi hívás A tárcsázási folyamat: BE-belföldi szám A nemzetközi számmal — +36-belföldi szám vagy NE36-belföldi szám formában — való hívást a belföldi számos hívással azonos módon kell kezelni. 3.2.3. Mobil rádiótelefon-hálózatokból indított nemzetközi hívás A tárcsázási folyamat: (KVE)-NE-nemzetközi szám. A NE helyett megengedett a „+ ” és a „+ 0” alkalmazása is. 3.2.4. Speciális számok hívása mobil hálózatokból A segélyhívó speciális számok a mobil rádiótelefonhálózatban a helyhez kötött telefonhálózatban azonos módon hívhatók.

Source: https://magyarkozlony.hu/hivatalos-lapok/7193b827a3a3b9e6ef1a1e5135201bde0c720ac0/dokumentumok/2ae8c0cf1abceeb89822585f6b35850342a85772/letoltes